OpenLLM-France/wikimedia huggingface dataset:
# Fàbrica Agut

La Fàbrica Agut, popularment Ca l'Agut, fou una fàbrica industrial de Terrassa, fundada en 1930 per Joaquim Agut i Garcia (Vallmanya de Segarra, 1905 - Manresa, 2000). L'empresa fou un referent en la història industrial de Catalunya fins que desaparegué en 2007.

## Història

De bon començament, Agut establí els Tallers Agut en el carrer de Sant Isidre. La seua visió empresarial es va materialitzar amb la invenció d'un contactor elèctric revolucionari, disenyat per a automatitzar l'engegament de motors, i eliminant-ne la necessitat d'operació manual, cosa que reduïa el risc d'accidents elèctrics. Agut fou nomenat Terrassenc de l'Any en 1982.
El succés de la seua invenció va impulsar l'expansió de la companyia, fet que va propiciar el trasllat de la Fàbrica Agut al carrer del Frontó en 1945. Això no obstant, la cerca de nous horitzons menà la Fàbrica a un nou trasllat, cosa que en va permetre un creixement continu fins a un cens laboral de 165 treballadors.
La rellevança de la Fàbrica Agut va trascendir fronteres, i els seus productes van ser exportats a destinacions tan llunyanes com la Xina. En un context marcat pel feixisme franquista, l'empresa va promoure el model de "fàbrica com a família". D'aquesta manera, la vida dels treballadors era estretament vinculada a l'empresa, la qual oferia habitatges per a qui no en tenia.

## Referències

* ↑ Press, Europa. «Economía/Empresas.- GE Power Controls cerrará su fábrica de Terrassa (Barcelona), con 200 trabajadores», 27-03-2007. [Consulta: 30 novembre 2023].
* ↑ «FONS - Resultado página 1». [Consulta: 30 novembre 2023].
* ↑ «Històric – elsocial.cat». Arxivat de l'original el 2022-10-06. [Consulta: 30 novembre 2023].
* ↑ «Carrer de Terrassa». Arxiu municipal de terrassa, 1995 [Consulta: 17 febrer 2023].
* ↑ «SRC». [Consulta: 30 novembre 2023].
* ↑ «Revista Chispas de Talleres Agut de Terrassa (6 tomos) - Uniliber.com | Libros y Coleccionismo». [Consulta: 30 novembre 2023].
# Andreu Vallvé i Ventosa

Andreu Vallvé i Ventosa (Barcelona, 22 de novembre de 1918 - ibíd., 25 de gener de 1979) fou un escenògraf, pintor, professor i escriptor català.
Deixeble de Salvador Alarma i de Josep Mestres i Cabanes, amb qui treballà com a encarregat del seu taller al Liceu. El 1946 va crear el seu propi taller al carrer de les Tàpies on va tenir treballant Fabià Puigserver i Plana just arribar de Polònia. Partint de l'escenografia realista, de la qual va ser el darrer representant, va evolucionar cap a l'escenografia corpòria. Va inaugurar a Barcelona els teatres Windsor i el Teatre Candilejas. Des del 1952 treballà molt per al cinema especialment amb Luis García Berlanga, Maurice Ronet, Jesús Franco, José M. Forqué, Manuel Esteba, Jacint Esteba, Gonzalo Suárez, Glauber Rochas, Ignasi Ferrés i Iquino, Miguel Iglesias i Josep M. Forn (Plácido, Cabezas cortadas, Ditirambo, Dante no es únicamente severo, etc.).
Com a pintor exposà pintures a Barcelona. Fou professor a l'Institut del Teatre de perspectiva i d'història de l'escenografia (1952) i secretari general de l'Institut i del museu del Teatre de Barcelona. Estrenà algunes peces teatrals, obtingué el premi Ciutat de Barcelona de teatre infantil i publicà contes, com Els set fills del tintorer, En Xeu se'n va a l'oest, il·lustrats pel seu fill Joan-Andreu Vallvé i Cordomí.
Els seus néts van rodar un documental per conèixer qui va ser el seu avi: "El que fa segur el camí" (2020)

## Referències

* ↑ Bonnín, Hermann; Díaz-Plaja, Aurora; Vallvé, Joan Andreu «Exposició Homenatge a Andreu Vallvé i Ventosa (1918-1979): Cronologia, vida i obra d'Andreu Vallvé». Fulls Informatius. Diputació de Barcelona - Institut del Teatre, Desembre 1981 - Febrer 1982 [Consulta: 18 març 2018].
* ↑ «Necrología: Ha fallecido Andreu Vallvé i Ventosa». La Vanguardia (Hemeroteca), 26-01-1979, pàg. 22 [Consulta: 18 març 2018].
* ↑ "L'art català contemporani. Editorial Proa. Enric Jardí"
* ↑ Gran Enciclopèdia Catalana
* ↑ Publicacions de l'Abadia de Montserrat
* ↑ Editorial La Galera
* ↑ El que fa segur el camí. «El que fa segur el camí - Tràiler», 05-03-2020. [Consulta: 22 juliol 2024].
# Walter Rositzky

Walter Cäsar Max Rositzky (Hamburg, 16 de març de 1889 - Hamburg, 26 de maig de 1953) fou un futbolista alemany, d'origen jueu de la dècada de 1910. El seu cognom era escrit en les fonts de l'època de diverses formes, Rozitsky, Rotziky, Rozitskin, Rositzky, Rockisky, i el seu origen fou sovint objecte de discussió, polonès, alemany, francès, eslovac, hongarès o rus.

## Trajectòria

Havia jugat a futbol al Ottensen 08. Entre el 1911 i el 1913 va jugar al FC Barcelona. Va jugar un total de 50 partits i marcà 5 gols amb el club. Guanyà dos cops la Challenge Internacional del Sud de França (1911-12 i 1912-13). A continuació jugà dos anys més al Madrid CF. Va participar en la Primera Guerra Mundial, i en una carta que li envià al seu amic Joan Gamper li confirmà que havia sobreviscut.

## Palmarès

* Copa dels Pirineus:
** 1911-12, 1912-13

## Referències

* 1 2 «„Polak” z Realu i Barcelony» (en polaco). RealMadryt.pl, 16-11-2017. [Consulta: 21 novembre 2017].
* ↑ «Foot-ball». La Vanguardia, 03-05-1914. [Consulta: 9 gener 2017].
* 1 2 3 4 5 «Walter Rositzky. El primer polaco del fútbol español no era polaco». CIHEFE, Cuadernos de Fútbol, núm. 85, 01-03-2017. [Consulta: 9 gener 2017].
* 1 2 3 4 5 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
# Boyden

Boyden és una població dels Estats Units a l'estat d'Iowa. Segons el cens del 2000 tenia 672 habitants.

## Demografia

Segons el cens del 2000, Boyden tenia 672 habitants, 275 habitatges, i 207 famílies. La densitat de població era de 741,3 habitants per km².
Dels 275 habitatges en un 33,8% hi vivien nens de menys de 18 anys, en un 66,2% hi vivien parelles casades, en un 6,5% dones solteres, i en un 24,7% no eren unitats familiars. En el 23,3% dels habitatges hi vivien persones soles el 13,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 2,88.
Per edats la població es repartia de la següent manera: un 25,4% tenia menys de 18 anys, un 8,6% entre 18 i 24, un 26,3% entre 25 i 44, un 19% de 45 a 60 i un 20,5% 65 anys o més.
L'edat mediana era de 38 anys. Per cada 100 dones de 18 o més anys hi havia 98,8 homes.
La renda mediana per habitatge era de 39.688 $ i la renda mediana per família de 43.971 $. Els homes tenien una renda mediana de 31.000 $ mentre que les dones 18.958 $. La renda per capita de la població era de 17.323 $. Entorn del 3,4% de les famílies i el 5,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Boyden». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Boyden». American Fact Finder. Oficina del Cens dels Estats Units, 12-01-2010.
# El joc de Gerald

El joc de Gerald és una novel·la d'horror de Stephen King, la qual va escriure després de Needful Things. Se'n va fer una versió cinematogràfica el 2017, dirigida per Mike Flanagan i interpretada per Carla Gugino i Bruce Greenwood.

## Argument

Ens narra el que succeeix després del tràgic desenllaç del joc sexual de Gerald Burlingame (que consistia a emmanillar la seva dona, Jessie Mahout, a la capçalera d'un llit). Després de la seva mort per un atac cardíac, Gerald acaba en el sòl, deixant a la seva esposa atrapada i allunyada de la civilització, doncs tot succeeix a la seva casa en el bosc. Jessie començarà una travessia de dolor i lluita per la seva supervivència, turmentada pels fantasmes del seu fosc passat, un gos famolenc i un individu macabre al que sobrenomena "Llum de Lluna".

## Vegeu també

* Cujo
* Christine
* Needful Things
# Quadratura astronòmica

S'anomena quadratura astronòmica la configuració d'un planeta exterior tal que el planeta forma amb el Sol un angle de 90° vist des de la Terra. N'hi ha dues: una quadratura oriental i una quadratura occidental. Durant les quadratures el planeta presenta una fase mínima.
També rep el nom de quadratura astronòmica la posició de la Lluna en els quarts creixent i minvant. En aquestes, la Lluna forma amb el Sol un angle de 90° vist des de la Terra. En esta configuració, l'instant de marea alta lunar coincideix amb el de marea baixa solar. Com que la primera és més important, el resultat és que es produïx la plenamar més xicoteta.
# Joan Vila i Triadú

Joan Vila i Triadú (Barcelona, 1961) és un periodista català. És professor de comunicació audiovisual a la Universitat Autònoma de Barcelona i cap de continguts de l'empresa de projectes culturals Reunió de Papaia. Ha treballat a Gavà TV, Barcelona TV, TVE Catalunya i El Temps. El 2008 va ser nomenat director general de l'empresa Comunicàlia, en substitució de Josep Maria Torrent. Va presidir el Grup de Periodistes Ramon Barnils entre 2009 i 2011. El 2014 va ser membre impulsor del mitjà especialitzat en periodisme d'investigació Crític.

## Referències

* ↑ «Nomenen el periodista Joan Vila i Triadú nou director general de Comunicàlia». 324.cat, 17-09-2008.
* ↑ Picazo, Sergi «"El periodisme d'investigació molesta"». El Punt, 12-03-2011.
* ↑ «Nace Crític, un nuevo medio digital dedicado al periodismo de investigación». El País [Barcelona], 10-06-2014 [Consulta: 1r novembre 2014].
# Portel

Portel és un municipi portuguès, situat al districte d'Évora, a la regió d'Alentejo i a la subregió de l'Alentejo Central. L'any 2004 tenia 7.078 habitants. Limita al nord amb Évora, a l'est amb Reguengos de Monsaraz, al sud-est amb Moura, al sud amb Vidigueira, al sud-oest amb Cuba i a l'oest amb Viana do Alentejo.

## Freguesies

* Alqueva
* Amieira
* Monte do Trigo
* Oriola
* Portel
* Santana
* São Bartolomeu do Outeiro
* Vera Cruz

## Població

Població del concelho de Portel (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 4698 | 5673 | 8095 | 10491 | 11627 | 8306 | 7525 | 7109 | 7078 |

## Enllaços externs

* O website de Portel
* Web oficial del Municipi de Portel
# Aleksandr Klépikov

Aleksandr Klépikov (rus: Александр Григорьевич Клепиков) (Sant Petersburg, 23 de maig de 1950 - 26 de febrer de 2021) fou un remer rus que va competir sota bandera de la Unió Soviètica durant la dècada de 1970.
El 1976 va prendre part en els Jocs Olímpics d'Estiu de Mont-real, on guanyà la medalla d'or en la prova del quatre amb timoner del programa de rem. Formà equip amb Vladímir Ieixinov, Nikolai Ivanov, Mikhaïl Kuznetsov i Alexandr Lukianov.
En el seu palmarès també destaquen dues medalles al Campionat del Món de rem, d'or el 1975 i de plata el 1977, i dos campionats nacionals, el 1977 i 1978. Una vegada retirat va exercir d'entrenador.

## Referències

* ↑ Скончался олимпийский чемпион по академической гребле Александр Клепиков a 78.ru (rus)
* ↑ «Olympedia – Aleksandr Klepikov». [Consulta: 24 juny 2022].
* ↑ «КЛЕПИКОВ Александр Григорьевич | Российские спортсмены и специалисты | Спортивная Россия» (en rus). [Consulta: 24 juny 2022].
# Masonville (Iowa)

Masonville és una població dels Estats Units a l'estat d'Iowa. Segons el cens del 2000 tenia 104 habitants.

## Demografia

Segons el cens del 2000, Masonville tenia 104 habitants, 49 habitatges, i 32 famílies. La densitat de població era de 121,7 habitants/km².
Dels 49 habitatges en un 18,4% hi vivien nens de menys de 18 anys, en un 44,9% hi vivien parelles casades, en un 18,4% dones solteres, i en un 32,7% no eren unitats familiars. En el 26,5% dels habitatges hi vivien persones soles el 18,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,12 i el nombre mitjà de persones que vivien en cada família era de 2,42.
Per edats la població es repartia de la següent manera: un 14,4% tenia menys de 18 anys, un 18,3% entre 18 i 24, un 26% entre 25 i 44, un 26,9% de 45 a 60 i un 14,4% 65 anys o més.
L'edat mediana era de 41 anys. Per cada 100 dones de 18 o més anys hi havia 81,6 homes.
La renda mediana per habitatge era de 32.000 $ i la renda mediana per família de 40.625 $. Els homes tenien una renda mediana de 30.313 $ mentre que les dones 16.667 $. La renda per capita de la població era de 20.166 $. Entorn del 3% de les famílies i el 5,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Masonville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Masonville». American Fact Finder. Oficina del Cens dels Estats Units, 12-01-2010.
# Guiu Maria Camps i Reverter

Guiu Maria Camps i Reverter, nascut com a Jordi Camps i Reverter (Sant Vicenç dels Horts, Baix Llobregat, 19 de febrer de 1915 - Monestir de Montserrat, Monistrol de Montserrat, Bages, 15 de maig de 2001) fou un biblista, traductor i professor català.
Religiós benedictí, monjo de Montserrat des del 1932, s'ordenà de sacerdot el 1941, i es doctorà en teologia a la Universitat Pontifícia de Salamanca el 1951, i es llicencià a Roma en Escriptura per la Pontifícia Comissió Bíblica. Entre els anys 1954 i 1955 es traslladà a Palestina, on estudià especialment a l'École Biblique de Jerusalem. Ensenyà a Montserrat i a la Facultat de Teologia de Catalunya de Sant Cugat del Vallès. Entre els anys 1937 i 1939 cursà estudis de teologia als monestirs belgues de Maredsous i Saint André les Bruges.
Publicà Bases de una metodologia teológica (1954), Grammatica syriaca (1954) i Grammatica aramaico-bíblica (1959). Posteriorment, col·laborà en la Bíblia de Montserrat (traducció, comentari notes de l'Apocalipsi el 1958, i de l'Evangeli segons sant Mateu el 1963), en l'Enciclopedia de la Biblia (Barcelona 1963), en el Dictionnaire de la Bible (París 1961), i en l'edició de butxaca de la Bíblia de Montserrat (1960-69). El 1960 succeí Bonaventura Ubach en el càrrec de conservador del Museu Bíblic de Montserrat. Fou l'encarregat de la secció bíblica de la Comissió Interdiocesana de Versions Litúrgiques al Català i coautor de l'edició crítica internacional del Llibre dels proverbis, de la Pesittà (versió siríaca de la Bíblia). Cofundador de l'Associació Bíblica de Catalunya (1963), tingué una participació destacada en l'elaboració de la Bíblia Catalana Interconfessional (1993). Entre els anys 1980 i 1984 va residir a Mallorca, com a prior de la petita comunitat benedictina de Santa Maria de Binicanella. Alla va dedicar-se a l'ensenyament de la Bíblia, sobretot al Centre d'Estudis Teològics de Mallorca (Cetem), adherit a la Facultat de Teologia de Barcelona.
En reconeixement de la seva tasca, el 1999 fou investit Doctor honoris causa per la Facultat de Traducció i d'Interpretació de la Universitat Autònoma de Barcelona.

## Referències

* 1 2 «Guiu Maria Camps i Reverter». Gran Enciclopèdia Catalana. Barcelona: Grup Enciclopèdia Catalana [Consulta: 25 setembre 2022].
* 1 2 Nespleda, Joan «Camps i Reverter, Guiu». Diccionari de la traducció catalana - Visat, revista digital de literatura i traducció, la revista de literatura i traducció del PEN català [Consulta: 25 setembre 2022].
* 1 2 3 «Doctor Honoris Causa: Pare Guiu Camps». Discurs llegit a la cerimònia d'investidura celebrada a la sala d'Actes del Rectorat el dia 24 de febrer de I'any 1999. Universitat Autònoma de Barcelona, 1999 [Consulta: 25 setembre 2022].
# Albert Viñas Alcoz

Albert Viñas Alcoz (Barcelona, 1979) més conegut com a Albert Alcoz, és un cineasta especialitzat en videoart i cinema experimental, comissari d'arts visuals, docent i escriptor català.
És llicenciat en Belles Arts per la Universitat de Barcelona i doctor en Teoria, Anàlisi i Documentació Cinematogràfica per la Universitat Pompeu Fabra l'any 2016 amb una tesi doctoral sobre el so i el cinema estructural. El seu treball se centra en la confluència entre les pràctiques fílmiques, les arts visuals i el so. Des de l'any 2005 ha realitzat pel·lícules en formats fílmics com Super-8 o 16 mm. L'any 2013 va iniciar, juntament amb Alberto Cabrera Bernal, el projecte Angular, un segell editorial en DVD de cinema experimental internacional.

## Obra publicada

* Resonancias fílmicas. El sonido en el cine estructural (1960-1981). Santander: Asociación Shangrila Textos Aparte, 2017. ISBN 978-84-946210-8-6.
* Radicales libres. 50 películas esenciales del cine experimental, 2019. ISBN 978-84-9180-526-7.
* Totes les pantalles obscures és un documental assagístic dirigit l'any 2019 per Albert Alcoz conjuntament amb Alexandra Laudo. Aquest vídeo tracta en uns 25 minuts el tema de la foscor a la gran pantalla, mitjançant el reciclatge d'imatges correctament citades, tot conduït per una un discurs teòric que explica una veu en off. Fou projectat a l'espai d'arts Rocaumbert de Granollers i al cinema Zumzeig de Barcelona, totes dues projeccions al novembre de l'any 2019. Està publicat al canal de Youtube de Soy Cámara CCCB des del 29 de març de 2019.
* Música esporádica. Barcelona: CCCB, 2021. ISBN 978-84-09-30098-3.

## Referències

* ↑ «Albert Alcoz» (en castellà). LABoral Centro de Arte y Creación Industrial. [Consulta: 25 maig 2022].
* ↑ «Albert Alcoz». CCCB. [Consulta: 25 maig 2022].
* ↑ «Todas las pantallas oscuras – Soy Cámara CCCB». [Consulta: 3 desembre 2021].
* ↑ «rocaumbert | f.a. Propers esdeveniments - – Projecció de l'audiovisual: Todas las pantallas oscuras». Arxivat de l'original el 2022-01-25. [Consulta: 3 desembre 2021].
* ↑ «Todas las pantallas oscuras | Soy Cámara». [Consulta: 8 desembre 2021].

## Enllaços externs

* Albert Arcoz a l'arxiu fílmic Plat TV
# Balltown

Balltown és una població dels Estats Units a l'estat d'Iowa. Segons el cens del 2000 tenia 73 habitants.

## Demografia

Segons el cens del 2000, Balltown tenia 73 habitants, 29 habitatges, i 22 famílies. La densitat de població era de 469,8 habitants per km².
Dels 29 habitatges en un 17,2% hi vivien nens de menys de 18 anys, en un 62,1% hi vivien parelles casades, en un 10,3% dones solteres, i en un 24,1% no eren unitats familiars. En el 24,1% dels habitatges hi vivien persones soles el 10,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 2,91.
Per edats la població es repartia de la següent manera: un 19,2% tenia menys de 18 anys, un 15,1% entre 18 i 24, un 15,1% entre 25 i 44, un 30,1% de 45 a 60 i un 20,5% 65 anys o més.
L'edat mediana era de 50 anys. Per cada 100 dones de 18 o més anys hi havia 118,5 homes.
La renda mediana per habitatge era de 40.625 $ i la renda mediana per família de 49.063 $. Els homes tenien una renda mediana de 36.250 $ mentre que les dones 16.875 $. La renda per capita de la població era de 24.241 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Balltown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Balltown». American Fact Finder. Oficina del Cens dels Estats Units, 12-01-2010.
# Marysville (Iowa)

Marysville és una població dels Estats Units a l'estat d'Iowa. Segons el cens del 2000 tenia 54 habitants.

## Demografia

Segons el cens del 2000, Marysville tenia 54 habitants, 21 habitatges, i 17 famílies. La densitat de població era de 57,9 habitants/km².
Dels 21 habitatges en un 33,3% hi vivien nens de menys de 18 anys, en un 61,9% hi vivien parelles casades, en un 4,8% dones solteres, i en un 19% no eren unitats familiars. En el 19% dels habitatges hi vivien persones soles el 9,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 2,82.
Per edats la població es repartia de la següent manera: un 27,8% tenia menys de 18 anys, un 7,4% entre 18 i 24, un 31,5% entre 25 i 44, un 27,8% de 45 a 60 i un 5,6% 65 anys o més.
L'edat mediana era de 36 anys. Per cada 100 dones de 18 o més anys hi havia 129,4 homes.
La renda mediana per habitatge era de 43.750 $ i la renda mediana per família de 53.750 $. Els homes tenien una renda mediana de 34.375 $ mentre que les dones 29.375 $. La renda per capita de la població era de 17.135 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Marysville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Marysville». American Fact Finder. Oficina del Cens dels Estats Units, 12-01-2010.
# Polimorfisme de nucleòtids simples

En genètica, el Polimorfisme de nucleòtids simples (SNP, sigles de single nucleotide polymorphisms, polimorfismes d'un sol nucleòtid), són polimorfismes d'un gen que ocorren per variació en un sol nucleòtid de la seqüència d'ADN. Perquè un canvi en un nucleòtid es consideri com un SNP, s'ha de donar almenys en l'1% de la població. Si no arriba a aquest percentatge, el canvi es considera una mutació puntual. Els SNP contribueixen a les diferències entre els individus.
Els SNP conformen el 90% de les variacions genètiques humanes. Es calcula que n'hi ha un cada 1300 bases. Poden ser deguts a l'intercanvi d'un nucleòtid per qualsevol altre però dues de cada tres mutacions constitueixen el canvi d'una timina per una citosina. El fet de tenir un al·lel o l'altre amb l'única diferència d'un SNP pot ésser la causa de ser més o menys susceptible a diferents tipus de malalties o de presentar fenotips diferents.

## Vegeu també

* Mutació
* Contiguous Point Analysis

## Enllaços externs

* Base de dades i cercador d'SNP de la Biblioteca Nacional de l'NCBI
* SNPStats. Eina web per l'anàlisi d'estudis d'associació genètica.